google/wiki40b huggingface dataset:
ציפורים על חוט

עלילה

ציפור קטנה נוחתת על כבל חשמל ומתמקמת עליו לנוחיותה, אך מיד אחריה נוחתת עוד ציפור לצדה. הציפורים מתחילות לריב, אך בו-בעת נוחתות ציפורים רבות אחרות על הכבל לצדן. באמצע הריב ההמוני שמתפתח, מגיחה לפתע על עמוד החשמל ציפור ענקית, מוארכת ובעלת מראה מוזר, שקוראת לעבר הציפורים האחרות. הציפורים הקטנות מתחילות ללעוג לציפור הגדולה, על ידי ניפוח נוצותיהן בצורה המזכירה את דמותה של הציפור הגדולה, ועל ידי חיקוי קולה הצפצפני. לאחר שהציפור הגדולה קוראת לקראתן שוב ונותרת אדישה ללעגן, הן נעות הרחק על הכבל ומרכלות ביניהן על הציפור הגדולה, תוך הפגנת חשד כלפיה, ומנסות להתעלם מניסיונותיה ליצור אתן תקשורת, עד שזו נוחתת גם היא על הכבל. לאחר נחיתתה, הכבל נמתח עד לקרקע כמעט, בשל משקלה של הציפור, והדבר גורם לכל הציפורים הקטנות לגלוש כלפי מטה ולהיצמד לציפור הגדולה.
הציפור הגדולה ממשיכה לנסות להתיידד עם השאר, אך חברתה מהווה עבור הציפורים הקטנות מטרד, והם מנסים להעיף אותה מהכבל, וגורמים לה בכך להיתלות על הכבל כלפי מטה ולאחוז בו ברגליה. שתי הציפורים שקרובות לציפור הגדולה משני צדדיה מתחילות לנקר את אצבעותיה, בעידודה של שאר הקבוצה. אחת מהציפורים נאחזת לפתע בבהלה, ומבינה שהכבל נמצא מאוד קרוב לקרקע, ומנסה לגרום לציפורים המנקרות להפסיק את ניקור אצבעותיה של הציפור הגדולה. הציפורים האחרות מבינות ומפסיקות לעודד, אך הן עושות זאת מאוחר מדי; כאשר אצבעה האחרונה של הציפור הגדולה מחליקה והיא מפסיקה את אחיזתה בכבל, הכבל נמתח בתנועה מהירה כלפי מעלה ומושך עמו את כל הציפורים הקטנות, שנעלמות מטווח הראייה של הצופה. הציפור הגדולה הייתה קרובה כל כך לקרקע, שהיא נוחתת בנינוחות על הארץ, כשמעליה גשם של נוצות שנתלשו מהציפורים הקטנות.
אחת מהציפורים נופלת לארץ, כשהיא עירומה וחסרת-נוצות לגמרי, והציפור הגדולה פורצת בצחוק, ומציעה לה עלה שעמו תוכל לכסות עצמה. שאר הציפורים נופלות גם הן על הקרקע, מסתירות את איבריהן המוצנעים לנוכח העירום שלהן, ומתחבאות מאחורי הציפור הגדולה, שפורצת בצחוק גדול עוד יותר. בסיום הסרט ניתז על המסך כתם של לשלשת, ועליו כתוב "the end" ("הסוף").

אזכורים

בסרט "מכוניות" (2006) של דיסני ופיקסאר ישנו אזכור לסרט. באחת הסצינות, ספידי מקווין נמצא מאחורי הסמי-טריילר מק, והם נוסעים בכביש המהיר וחולפים תחת רשת עמודי חשמל שעליהם ישובות ציפורים; בעת שהם חולפים לצד עמודי החשמל, נשמעים ברקע קולות הציוץ של הציפורים מהסרט "עבור הציפורים".
מגל מערכות בטחון

היסטוריה

חברת מגל מערכות ביטחון הוקמה בשנת 1969 כחטיבה בתוך התעשייה האווירית לישראל, במטרה למצוא פתרון שיחסום את חדירות המחבלים לאורך נהר הירדן, בתקופת מלחמת ההתשה בבקעת הירדן. החטיבה הפכה לחברה בשנת 1984, כאשר נמכרו 75% ממניות החברה, תמורת 1.5 מיליון דולר (כלומר לפי שווי שוק של 2 מיליון דולר) לחברת מירה-מאג, שבבעלות אנשי העסקים נתן קירש ויעקב אבן עזרא, ששימש כמנכ"ל ויושב ראש מועצת המנהלים של החברה מאז ועד 2006. התעשייה האווירית המשיכה להחזיק ב-25% מהחברה. נתן קירש שימש כסוכן של החברה בדרום אפריקה, שהייתה הלקוח העיקרי של החטיבה מלבד ישראל.
בשנת 1993 הונפקה לראשונה בנאסד"ק. את ההנפקה הוביל בית ההשקעות אוסקר גרוס. באותה שנה גם רכשה את חברת סטלר (Stellar Security Products Inc) מקליפורניה. ב-1997 רכשה את חברת סנסטאר הקנדית, וחברת בת של התאגיד הגרמני דיימלר בנץ. במקביל ביצעה מגל הנפקה שנייה. ההנפקה דיללה את בעלי המניות: מירה-מאג ירדה להחזקה של 43%, התעשייה האווירית ל-12.2% והציבור החזיק 44.8%. בסוף אותה שנה רכשה החברה מתחרה נוספת בארצות הברית.
מ-1 ביולי 2001 ועד דצמבר 2011 מניותיה של מגל נסחרו גם בבורסה לניירות ערך בתל אביב.
ביולי 2003 רכשה חברת מירה-מאג את החזקת התעשייה האווירית במגל.
בין השנים 2008–2013 היה יעקב פרי יושב ראש מועצת המנהלים של החברה.
ביולי 2014 רכשה קרן פימי 40% ממניותיה של מגל מערכות מידי חברת מירה-מאג, תמורת 22.6 מיליון דולר.
אוצ'ה ג'ומבו

תחילת דרכה

ג'ומבו נולדה באביריבה, מדינת אביה, שבניגריה. יש לה תואר במתמטיקה ובסטטיסטיקה מאוניברסיטת קלאבאר, ותואר במדעי המחשב מהאוניברסיטה הפדרלית לטכנולוגיה במינה.

קריירה

ג'ומבו התחילה דרכה בתעשיית הקולנוע הניגרית ב-1999, כששיחקה בסרט Visa to hell. בתור תסריטאית, היא כתבה וכתבה בשיתוף מספר סרטים, ביניהם: The Celebrity, Games Men Play, Girls in the Hood & A Time to Love.  ג'ומבו אז פנתה גם להפקת סרטים, כגון Nollywood Hustlers, Holding Hope וכן Damage, אשר מתמודד עם נושא אלימות במשפחה.
ג'ומבו היא שגרירת מותג עבור Globacom.
שנות ה-40 של המאה ה-5

אירועים בולטים בעולם

פרק זה לוקה בחסר. אנא תרמו לוויקיפדיה והשלימו אותו.

כלכלה

פרק זה לוקה בחסר. אנא תרמו לוויקיפדיה והשלימו אותו.

אסונות

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית

פרק זה לוקה בחסר. אנא תרמו לוויקיפדיה והשלימו אותו.

אישים בולטים

פרק זה לוקה בחסר. אנא תרמו לוויקיפדיה והשלימו אותו.
יוכבד פנחסי-אדיב

ביוגרפיה

ד"ר פנחסי אדיב נולדה בתל אביב, בשיכון דן להורים ילידי הארץ, אב אמן במקצועו בתחום הרכב, ואם עקרת בית. בצה"ל שירתה עם פתיחת האינתיפאדה הראשונה בלשכת אלוף פיקוד הדרום, האלוף יצחק מרדכי, ובהמשך ביחידת המודיעין 8200. 
לקראת הבחירות לראשיות המקומיות הכריזה פנחסי אדיב ב-29 במאי 2018 על מועמדותה לראשות עיר מגוריה ראש העין.
נשואה לרמי ואם לשלושה. אחיה הבכור יוסף פנחסי הוא פרופ' חשמל ואלקטרוניקה ודיקן הפקולטה להנדסה באוניברסיטת אריאל ואחיה ד"ר גדי פנחסי אף הוא מרצה להנדסה באוניברסיטת אריאל.

קריירה

בין השנים 1991–2002, למדה לתארים ראשון, שני ושלישי במדעי החיים. עבודת המאסטר שלה עסקה בגילוי הגורם לזיהומים בנשים לאחר ניתוח קיסרי, עבודה שפורסמה במאמר מדעי בתחום ושינתה את פרוטוקול הטיפול]. עבודת הדוקטורט עסקה בפילוח מיקרואורגניזמים העוסקים בפירוק חומר אורגני מחי באדמת הנגב. בנוסף לכך, פנחסי אדיב היא בעלת תעודת הוראה מאוניברסיטת בר-אילן.
בשנת 2002, הצטרפה פנחסי אדיב למכללה האקדמית יהודה ושומרון באריאל, ולימדה קורסים בתחום הביולוגיה ומדעי החי, בהמשך הצטרפה לבית הספר להנדסאים והחל משנת 2003 לימדה בבית הספר למדעים - המרכז לעיצוב ולטכנולוגיה אריאל בשומרון. בהמשך עמדה בראש מחלקה לביוטכנולוגיה, ואף הקימה את המחלקה לכימיה תרופתית במכללה.
החל משנת 2006 פנחסי אדיב עומדת בראש המכללה הטכנולוגית הנדסאים באריאל הפועל בסמיכות לאוניברסיטת אריאל בשומרון.
בחודש מאי 2018 הכריזה פנחסי אדיב על מועמדותה לראשות עיריית ראש העין. לאחר הבחירות המקומיות זכתה פנחסי אדיב במנדט והחלה לכהן בשנת 2018 כחברת מועצה מטעם סיעת "ראש העין של כולם".

פורום המכללות הטכנולוגיות

החל משנת 2010, פועלת יוכבד פנחסי אדיב, יחד עם פורום מנהלי המכללות הטכנולוגיות, במטרה להוביל לשינוי התפיסה וצמצום הפער התקציבי בין המכללות האקדמיות למכללות הטכנולוגיות. מאז 2011, היא עומדת בראש פורום המכללות הטכנולוגיות.
בראשותה של ד"ר פנחסי אדיב יצא פורום המכללות הטכנולוגיות למאבקים ציבוריים מול משרדי הממשלה השונים. מטרתם הייתה לקדם את ההשכלה הטכנולוגית ופיתוח המכללות הטכנולוגיות הפרוסות ברחבי הארץ.
בשנת 2013 הקים פורום המכללות הטכנולוגיות מאהל מחאה מול משרד האוצר, בעקבות ביקורת על התנהלות משרד האוצר ומשרד הכלכלה. ראשי המכללות בראשות ד"ר פנחסי אדיב פתחו בשביתת רעב שנמשכה חמישה ימים. המכללות דרשו מהממשלה שורה של שינויים מערכתיים בהם: שיפור מודל התקציב והקצאת תקציבים ייעודיים להצטיידות, פרויקטים ואזורי עדיפות לאומית; התאמות פדגוגיות מקיפות לרבות שיפור במערך הבחינות וריווח בחינות; הקמת קרן מלגות ייעודית לסטודנטים הנדסאים בשיתוף התאחדות הסטודנטים. בתום המחאה ממשלת ישראל חתמה על סיכום תקציבי ומבני שש שנתי למכללות הטכנולוגיות ונקבע כי בתום תקופת ההסכם תקציב מה"ט יגיע כמעט להכפלה (תקציב מה"ט תוגבר במתווה רב שנתי נומינלי בסך 108 מיליוני ש"ח על פני שש שנים).
לאחר המחאה ייצגה פנחסי-אדיב את פורום המכללות הטכנולוגיות בוועדות ופורומים בכנסת.
בפברואר 2018, נחתמה מול משרד האוצר רפורמה חדשה למכללות הטכנולוגיות.
עוסמאן דאבו

קריירה

דאבו החל את קריירת הכדורגל שלו בקבוצת רן הצרפתית.
בשנת 1998 דאבו וחברו לקבוצה מיקאל סילבסטרה חתמו באינטר מילאנו. דאבו לא היה בסגל הקבוצה באופן קבוע, ולאחר מספר חודשים הושאל לויצ'נזה, במדיה הוא השתתף במשחקי הסריה א. בעונה הבאה דאבו עבר לפארמה תחת אריגו סאקי, שם שיחק 16 משחקים. ביוני 2000 הוא עבר שוב, הפעם בחזרה לליגה הצרפתית לקבוצת מונקו בעסקת חילופים במקום סברי למושי. לאחר כחצי שנה הוא חזר לויצ'נזה בהשאלה, ובסוף העונה עבר במפתיע לאטלנטה. באטלנטה דאבו הבטיח לעצמו מקום בהרכב הראשון, ובשנת 2003 הוא קיבל זימון ראשון לנבחרת צרפת עבור גביע הקונפדרציות, זימון שדאבו כינה "מפתיע". בקיץ 2003 דאבו הצטרף ללאציו, שם הוא הפך לחלק אינטגרלי וחשוב בקישור הקבוצה, בזכות סגנון משחקו המאורגן.
לאחר שמספר קבוצות הפרמייר ליג גילו בו התעניינות בקיץ 2006, דאבו הצטרף למנצ'סטר סיטי כשחקן בוסמן, וחתם ל-3 שנים. הופעת הבכורה שלו הייתה במשחק פתיחת העונה, הפסד 0-3 לצ'לסי. בהופעתו השלישית בקבוצה דאבו קיבל כרטיס אדום על כניסה אווירית בשחקן רדינג, והושעה לשלושה משחקים. אך פציעה ברצועת הברך שנגרמה לו במהלך אימון גרמה לו להיעדרות גדולה הרבה יותר, והוא לא שיחק עד אמצע דצמבר אותה שנה. בחזרתו למגרשים הוא שיחק 13 משחקים רצופים, ואז הושבת שוב כתוצאה מפציעה. בחזרתו לכושר הוא נאבק להשיב את מקומו בקבוצה, ושיחק משחק אחד בלבד בעונת 2006-2007.
ב-1 במאי 2007, דאבו הותקף על ידי חברו לקבוצה ג'ואי ברטון במגרש האימונים של הסיטי, ונאלץ להתפנות לבית חולים לטפל בפצעיו. דאבו התלונן במשטרה על תקיפה, ובארטון נעצר ונחקר במשטרת מנצ'סטר.
דאבו הושם ברכישת ההעברות על ידי סוון-גוראן אריקסון, יחד עם חבריו לקבוצה דני מילס ופול דיקוב. מילס ודיקוב הושאלו לקבוצות אחרות, אך דאבו נשאר בקבוצה. ב-30 באוגוסט 2007, הוא חתם על חוזה בלאציו עד יוני 2010. ב-13 במאי 2009, הוא הבקיע את הפנדל המכריע בגמר הגביע האיטלקי 2009 נגד סמפדוריה.
עודד בן נון

ביוגרפיה

לאחר סיום לימודים בתיכון זיו ירושלים עשה שנת שירות בגרעין "רעים" לעיירות פיתוח. את שירותו הצבאי העביר בסיירת צנחנים.

לאחר סיום השירות החל לעבוד כמעצב אתרי אינטרנט, גרפיקאי וצלם.
בשנת 2008 החל את לימודיו בבית הספר סם שפיגל לקולנוע ולטלוויזיה, שם פגש את אשתו ושותפתו המקצועית, מיכל ברזיס. יחד הם עבדו על סרטי הגמר "עונג שבת" ו"הנשים של יום שלישי", המבוסס על סיפורו הקצר של הרוקי מורקמי.
לאחר סיום לימודיו בהצטיינות, ביים פרסומות ותשדירים עבור שטראוס, אופטיקנה, היינץ, משרד הבריאות והוועד למלחמה באיידס (עליו זכה בפרס הברונזה בתחרות פרסי האפיקה). בן נון המשיך את עבודתו עם ברזיס, ויחד הם ביימו את הסרט הקצר "גן עדן אבוד", שהשתתף בלמעלה מ-100 פסטיבלים בינלאומיים, וזכה ב-20 פרסים, ביניהם בפרס הראשון בפסטיבל קוסטנדורף בהנהלת הבמאי אמיר קוסטוריצה, ואף זכה להיכלל ב-long list (רשימת הסרטים הזכאים) לאוסקר בקטגוריית הסרט הקצר.
השניים חברו לאחר מכן לקולנוען תום שובל וכתבו יחד איתו את הסרט הקצר "איה". הסרט יצר תקדים בשנת 2012 כאשר היה לסרט הקצר הראשון שמוקרן ומופץ באופן מסחרי בבתי הקולנוע לצד סרטים באורך מלא. הסרט זכה באותה שנה בפרס הסרט העלילתי הקצר הטוב ביותר בטקס פרסי אופיר, ובשנת 2015 היה מועמד לפרס האוסקר בקטגוריית הסרט הקצר הטוב ביותר.
ויל טאטל

השכלה אקדמית

טאטל הוא בוגר תואר ראשון במדעי הניהול (Adminstrative Science), עם חטיבה במוזיקה וספרות מקולבי קולג' אשר בווטרווייל, מיין, משנת 1975. בנוסף לכך הוא בוגר תואר שני במדעי הרוח מאוניברסיטת סן פרנסיסקו, וכן תואר דוקטור לפילוסופיה של החינוך מאוניברסיטת קליפורניה בברקלי.
האגודה הישראלית לתקשורת

האגודה הישראלית לתקשורת היא ארגון הגג של חוקרי התקשורת בישראל.
האגודה הפועלת כעמותה, הוקמה בשנת 1995, על ידי חוקרי תקשורת ובראשם פרופ' דן כספי (לשעבר ראש החוג לתקשורת באוניברסיטת בן-גוריון), וחברים בה כמאתיים חוקרים ומרצים לתקשורת מן האקדמיה כמו גם אנשי תקשורת ומורים. האגודה מארגנת כנס שנתי, המתקיים במהלך חופשת הפסח במוסדות להשכלה גבוהה בישראל. בנוסף, בשיתוף פעולה עם הרשות השנייה לטלוויזיה ולרדיו מוציאה האגודה לאור את "מסגרות מדיה: כתב עת ישראלי לתקשורת", המוקדש למחקר היבטים מגוונים בתאוריה ובפרקטיקה של התקשורת בישראל.  מייסד כתב העת ועורכו הראשון הוא פרופ' מוטי נייגר (בית הספר לתקשורת, המכללה האקדמית נתניה). לאחר נייגר ערכו את כתב-העת פרופ' עקיבא כהן ופרופ' גבי וימן (החוג לתקשורת, אוניברסיטת חיפה). כיום (2016) עורך את כתב-העת פרופ' הלל נוסק.
נאוה סטאר

ביוגרפיה

נאוה גורדון למדה לשחק שחמט בצעירותה בריגה. לאחר שהתחתנה היגרה לקנדה והתיישבה בטורונטו. בשנת 1976 היא הייתה חברה בנבחרת קנדה באולימפיאדת השחמט, ובשנת 1978 זכתה באליפות קנדה.
לאחר מספר שנים היא התגרשה מבעלה והתחתנה עם סאשה סטאר.  
בשנת 1978 קיבלה דרגת אמן בינלאומי לנשים.
החל מספטמבר 2014 היא אינה פעילה בשחמט תחרותי.
דוד בן-שימול (משמר הגבול)

ביוגרפיה

בן-שימול נולד בשנת 1954 בקזבלנקה. בשנת 1962 עלה לישראל והתחנך בירושלים ובשדה בוקר. עם גיוסו לצה"ל בינואר 1973 שובץ בחיל השריון. בשריון שובץ בגדוד 77 ועבר הכשרה כלוחם וקורס מפקדי טנקים. במלחמת יום הכיפורים לחם, תחת פיקודו של אביגדור קהלני, בקרב עמק הבכא. בשנת 1976 השתחרר מצה"ל ושנה לאחר מכן התגייס לימ"מ. לאחר שסיים את מסלול הלוחם ביחידה יצא לקורס קצינים, עם סיום הקורס שב בן-שימול לימ"מ כמפקד צוות, ובהמשך שימש כמפקד מחלקה וסגן מפקד היחידה. לאורך שירותו השתתף בפעולות המבצעיות המיוחדות. בין היתר השתתף במבצע לחילוץ בני הערובה באוטובוס האמהות ב-1988, בלכידת הרצל אביטן באותה שנה, במבצע לסיום ההתבצרות בביתו של הרב עוזי משולם והמעצר שלו ושל חסידיו בשנת 1994. במרץ 1995 מונה למפקד הימ"מ. ביוני אותה שנה פיקד על מבצע חיסולו של טאהר קפישה, שהיה מחבל בכיר בארגון החמאס בחברון. בספטמבר 1998 פיקד על פעולה דומה בחברון בה נהרגו האחים עאדל ועימאד עוודאללה.
קריפיפסטה

קריפיפסטה או קופיפסטה היא סוג של אגדה אורבנית הקשורה באימה המופצת ברשת האינטרנט בשיטת העתק והדבק (Copy & Paste).
עם התפשטות האינטרנט והמחשב האישי, גולשים כתבו והפיצו סיפורי אימה ברחבי פורומים שונים. הקריפיפסטות היו לגלגול של האגדות האורבניות והצ'יזבטים במרחב האינטרנטי. משום שאנשים נטו להפיץ אותם בשיטת העתק והדבק ולכן זכו לכינוי "קופיפסטה" (הלחם של Copy ו-Paste) או "קריפיפסטה" (הלחם של Creepy ו-Paste). מדובר בסיפורי אימה מפחידים ומטרידים שלעיתים רבות מתחזים לסיפורים אמיתיים. 
סיפורי הקריפיפסטה הפכו לתופעה אינטרנטית רחבה, והשפעתם הפכה לקריטית עד כדי כך שכמה ניסיונות רצח של נערים התרחשו בעקבות הדמות "סלנדרמן", שאף היא מקורה ב"קריפיפסטה". כמו עם אגדות אורבניות, גם על חלק מקריפיפסטות נטען שמדובר במקרים אמיתיים לחלוטין.
גרף (נתונים)

גְּרָף הוא תרשים דו-ממדי המשמש להצגה חזותית של מידע כמותי ולהשוואה פרטי מידע זה עם זה ביחס ליחידות מידה. ההשוואה ליחידות המידה מתאפשרת באמצעות השוואת השרטוט שעל הגרף, לציר או לצירי הגרף. השוואת פרטי המידע זה לזה מתאפשרת בעזרת שרטוטים על הגרף, שמיצגים כל אחד מהם, זה לצד זה.
הגרף מקל, משפר ומזרז את קליטת המידע בידי האדם. בפרט מאפשר הגרף זיהוי מהיר של קשר בין הנתונים, של מגמת התפתחות הנתונים ושל חריגות ממגמה זו.

סימון אלגברי

סימון אלגברי של פונקציה קו ישר עולה\יורד היא y=mx+b. פונקציית מעגל נראית כך לדוגמה:x^2+y^2=16. פונקציית אליפסה נראית כך לדוגמה:x^2+4y^2=36. פונקציית פאראבולה נראית כך לדוגמה:x^2=4y. פונקציות אלה הן פונקציות נפוצות אך יש גם פונקצות "לא שמישות" כגון "שושנה של גראנדי" שנראית כך 4a^2x^2y^2=(x^2+y^2)^3 או "העלה של דיקארט" שנראית כך x^3+y^3=3axy.
כל המידע נלקח מספר המתמטיקה של life.

מערכת הצירים

בדרך כלל מצוירים הגרפים במערכת צירים דו-ממדית, ובגרפים עתירי נתונים משמשת מערכת צירים תלת-ממדית. במרבית המקרים נחוץ ומוצג רק הרבע הימני העליון של מערכת הצירים, כלומר הרבע שבו המשתנה והפונקציה חיוביים. הציר האופקי הוא המשתנה (למשל הזמן), והציר האנכי הוא הפונקציה של משתנה זה.
כאשר בגרף שתי פונקציות שאינן נמדדות באותה יחידת מידה, ניתן להשתמש בשני צירים אנכיים, אחד בצד שמאל של הגרף והשני בימינו, ובכל אחד מהצירים לציין יחידת מידה אחרת. דוגמה: גרף המתאר את השתנות מכירת השמן והקמח במהלך השנה. הציר האופקי מייצג את חודשי השנה, הציר האנכי השמאלי מציין את כמות השמן (בליטרים) והציר האנכי הימני מציין את כמות הקמח (בק"ג). שרטוט שתי הפונקציות בגרף אחד מאפשרת להציג את הקשר בין מגמות המכירה של שני המוצרים.
בדרך כלל מוצג גרף בסקלה ליניארית, כלומר הציר האנכי גדל בצורה ליניארית. כאשר הפונקציה גדלה בצורה תלולה, למשל בניסיון להציג את עליית המדד בישראל בעשור 1975–1985, עלול להיווצר צורך בסקאלה לוגריתמית. גרף ישר בסקלה לוגריתמית פירושו גידול של הנתונים בטור גאומטרי. מידע המוצג בסקלה לוגריתמית הוא המידע על גודלן של רעידות אדמה, המוצג כדרגה בסולם מגניטודה לפי מומנט. סולם זה מציג את גודלן של רעידות אדמה בסקלה לוגריתמית (לפי בסיס 10), כלומר עוצמתה של רעידת אדמה שדרגתה 7 בסולם מגניטודה לפי מומנט גדולה פי 10 מזו של רעידת אדמה שדרגתה 6. ברור הצורך בסקלה לוגריתמית במקרה זה, שהרי עוצמתה של רעידת האדמה החזקה ביותר שנמדדה (9.5 בסולם מגניטודה לפי מומנט) גדולה פי 1,600,000,000 מזו של הרעידה החלשה ביותר שניתן למדוד.
שיינדאון

סגנון מוזיקלי

סגנונה המוזיקלי של שיינדאון הוגדר כהארד רוק, מטאל אלטרנטיבי, פוסט-גראנג', ורוק אלטרנטיבי. באוגוסט 2013 ציין קרץ' כי הוא אינו מסכים עם ההגדרות הספציפיות השונות שיוחסו ללהקה ומסר "אנחנו רק להקת רוק אנד רול" אך הסכים שלכל אחד מהאלבומים שיצאו עד אז יש סאונד רוק שונה במהות. עיתונאים מסוימים הגדירו את סגנונם של האלבומים המוקדמים של הלהקה כנו-מטאל, אך הלהקה שללה גם את ההגדרה הזו. אלבומה הראשון של הלהקה, "Leave a Whisper", כמעט ולא הכיל קטעי סולו גיטרה בהמלצת ג'סין טוד, שהיה הגיטריסט באותה תקופה, שהעדיף לוותר על קטעי הסולו בגלל הפופולריות של הנו-מטאל בזמן הקלטות האלבום, אם כי גם הוא לא חשב שהלהקה היא חלק מאותה הסוגה המוזיקלית. באמצע העשור הראשון של המאה ה-21 החל הנו-מטאל לאבד מהפופולריות שלו והלהקה החלה לשלב קטעי סולו גיטרה במוזיקה שלה, החל מאלבומה הבא של הלהקה, "Us and Them".
נדיה טילר

ביוגרפיה

טילר נולדה בווינה, ב-1949 נבחרה למיס אוסטריה, ב-1952 החלה לראשונה להופיע בקולנוע, ב-1955 שיחקה בסרט "Ich suche Dich" המבוסס על מחזה מאת ארצ'יבלד ג'וזף קרונין ובאותה שנה שיחקה בסרט ביוגרפי על חייו של מוצארט.
ב-1959 שיחקה בסרט המבוסס על הספר בית בודנברוק, בשנות החמישים והשישים הייתה מהשחקניות הבולטות ביותר בקולנוע האוסטרי, ב-1968 שיחקה בדרמה ההיסטורית "אמה המילטון" העוסקת ברומן שניהלו הוריישו נלסון והשחקנים אמה המילטון.
ב-2005 שיחקה בסרט "רגליים יחפות" שביים טיל שווייגר, במהלך הקריירה שלה היא גם זכתה במספר פרסים.
כריס קורנל

חיים אישיים

קורנל נולד בסיאטל שבמדינת וושינגטון לקארן קורנל (Karen Cornell), רואת חשבון ממוצא אנגלי, סקוטי וצפון-אירי, ולאד בויל (Ed Boyle), רוקח ממוצא אירי-קתולי. קורנל היה הבן השלישי במשפחה, ולו שני אחים גדולים ממנו ושלוש אחיות צעירות ממנו. לאחר שהוריו התגרשו, שינו כל הילדים את שם משפחתם לשם נעוריה של אימו, קורנל.
בהיותו נער סבל מדיכאון חמור, ולעיתים נדירות היה יוצא מביתו.
הוא היה מעביר את זמנו בבית בנגינה על תופים וגיטרה. לפני שהפך למוזיקאי עבד כשף במסעדה.
קורנל היה נשוי לסוזן סילבר, הסוכנת של הלהקות אליס אין צ'יינס וסאונדגארדן, ממנה יש לו בת אחת (ליליאן ג'ין, נולדה ביוני 2000). הם התגרשו ב-2004 ובאותה שנה נישא לוויקי קראיאניס, ממנה יש לו בת נוספת (טוני, נולדה בספטמבר 2004) ובן (כריסטופר, נולד בדצמבר 2005).
ב-17 במאי 2017, בגיל 52, התאבד קורנל בתלייה בבית מלון בדטרויט לאחר הופעה בעיר.
כמחווה לזכרו, החשיכה עיריית סיאטל את מחט החלל ובאצטדיון הבייסבול בעיר הוקדשה לזכרו דקת דומייה.

קריירת סולו

לאחר שהתפרקה סאונדגארדן, הוציא בספטמבר 1999 אלבום סולו בשם "Euphoria Morning", שזכה לביקורות טובות, אך לא להצלחה מסחרית גדולה. השיר "Can't Change Me" מתוך האלבום היה מועמד לפרס גראמי. השיר "Sunshower" (שיר בונוס בגרסה היפנית של האלבום) היה חלק מפסקול הסרט "Great Expectations" ועיבוד של השיר "Mission" היה חלק מפסקול הסרט משימה בלתי אפשרית 2. כן כולל האלבום שיר מחווה למוזיקאי ג'ף באקלי שנפטר ב-1997, בשם "Wave Goodbye". קורנל הצהיר שבכתיבת האלבום הושפע רבות מבאקלי ומסגנונו. בשנת 2000 יצא לסיבוב הופעות לקידום המכירות של האלבום. ב-14 באוגוסט 2015 הוציאה הלהקה את האלבום מחדש בדיסק ובוויניל, והפעם תחת הכותרת "Euphoria Mourning". קורנל הצהיר שכך התכוון לקרוא לאלבום מלכתחילה.
במקביל לחברותו בלהקת אודיוסלייב, השתתף בפרויקטים נוספים: מספר שירים בפסקול הסרט "סינגלס", שניסה להתחקות אחר סצנת הגראנג' בסיאטל, ושיר הנושא של סרט ג'יימס בונד ה-21 בסדרה, "קזינו רויאל".
בתחילת 2007 התפרקה אודיוסלייב, ומספר חודשים לאחר מכן, ביוני 2007, הוציא דיסק סולו שני, "Carry On". האלבום הגיע למקום ה-17 במצעד של מגזין הבילבורד.

הופעות בישראל

ב-17 ביוני 2009, הופיע כריס קורנל מול קהל של 10,000 מעריצים בגני התערוכה בתל אביב. בהופעה ביצע קורנל מגוון משיריו, מ-Temple of The Dog דרך Soundgarden ועד לאלבום הסולו האחרון שלו, Scream, אותו הוא קידם בסיבוב ההופעות. ההופעה זכתה לביקורות טובות, ובעצם הייתה הופעת הגראנג' הראשונה בישראל בסדר גודל זה. ב-2012 חזר קורנל לשתי הופעות בישראל: ב-16 ביולי באמפי שוני וב-17 ביולי בהיכל נוקיה בתל אביב.
ב-18 ביוני 2014, חזר קורנל לישראל, הפעם עם להקת סאונדגארדן, להופעה באצטדיון בלומפילד.
ב-2016 הופיע שוב בישראל, בהופעה אקוסטית בליווי נגן נוסף: ב-6 במאי בהיכל התרבות בתל אביב וב-7 במאי בתיאטרון קיסריה.
מוטציית דיכוי

דיכוי אינטראגני

מוטציה אינטרגנטית נגרמת ממוטצית דיכוי המופיעה באותו הגן כמו המוטציה המקורית. במחקר הקלאסי, פרנסיס קריק (Francis Crick) משתמש בדיכוי אינטראגנים להבין את הבסיס הטבעי של הקוד הגנטי. ממחקר זה גילו שהגן מתבטא כשלשות לא חופפות (קודונים).
חוקרים הראו כי מוטציה הנגרמת על ידי הכנסת בסיס בודד (+) או הורדת בסיס בודד (-) יכולות לעבור דיכוי או אף לחזור לקדמותו על ידי מוטציה שנייה בסימן הפוך למוטציה הקודמת, כל עוד שתי המוטציות מתרחשות באותו הסביבה של הגן. זה הוביל למסקנה שגנים צריכים להיקרא על ידי אותה מסגת קריאה ספציפית. החסרה או הוספה של בסיס אחד יגרום לתזוזה של מסגרת הקריאה בצורה כזו שה DNA הנשאר יקודד לפוליפפטיד אחר. על כן, חוקרים הסיקו שמוטציה שנייה עם סימן הפוך תדכא את המוטציה המקורית על ידי החזרת מיקום מסגרת הקריאה, זאת כל עוד יחס הבסיסים הללו לא קריטי לתפקוד החלבון.
בנוסף למסגרת הקריאה קריק השתמש גם במוטציית דיכוי כדי לקבוע את גודל הקודון. נמצא, ששינוי של שני בסיסים המחיקה או הוספה כל עוד שניהם באותו הסימן גורמים לשינוי בפנוטיפ, לעומת זאת, הורדה או הוספה של שלושה בסיסים תיצור פנוטיפ של זן הבר. מתוצאות אילו הסיקו הוספה או מחיקה של שלשת בסיסים לא מפריעה למסגרת הקריאה והקוד הגנטי מורכב משלשות.

דיכוי אינטרגני

דיכוי אינטרגני הנודע גם בשם דיכוי אקסטרגני מגלה את ההשפעה של מוטציה בגן מסוים הנגרם על ידי מוטציה במקום אחר בגנום. המוטציה השנייה היא לא על אותו הגן כמו המוטציה הראשונה. מוטציה אינטרגנית שימושית לזיהוי וחקר אינטראקציות בין מולקולות לדוגמת חלבונים. לדוגמה, מוטציה המשבשת את האינטראקציות המשלימות בין מולקולות החלבונים יכולה לעבור 'פיצוי' על ידי מוטציה שנייה במקום אחר בגנום שמשחזרת או נותנת תחליף אלטרנטיבי לאינטראקציה בין המולקולות הללו. בשיטה זו זוהו מספר חלבונים בביוכימיה, מעבר אותות וביטוי גנים במסלולים. דוגמאות למסלולים כאלו הן אינטראקציות רצפטור-ליגנד ואינטראקציות של קומפוננטות המוערבת בשכפול DNA, תעתוק ותרגום.
מוטציית דיכוי מופיעה בנוסף גם בגנים של וירוסי חלבוני מבנה. כדי ליצור פאג' T4 בר קיימא (ראו תמונה) נידרש איזון ברכיבי המבנה. ענבר מוטנטי בפאג' T4 מכיל מוטציה שמשנה את הקודון לחומצת אמינו לקודון סיום TAG (ראה ערכים על קודוני סיום). אם מוטציית הענבר פגומה בגן המקודד אזי הצורה המבנית הנצרכת לפאג' T4 מדוכאת בצורה חלשה כי היא תייצר מספר נמוך יותר של אותם ריכבי המבנה. כתוצאה מכך יווצר מספר מועט בלבד, אם בכלל, של פאג'ים. אולם, נמצא שפאג'ים ברי קיימא יכולים בכל זאת להיווצר במארח אם יש מוטצית ענבר נוספת שמקודדת לחלבון מבנה שונה בגנום שגם היא גורמת לקודוני סיום וכך מקטינה את כמות רכיבי המבנה בגן זה. זה קורה עקב דיכוי המוטציה השנייה את הראשונה, כלומר, עכשיו חוזר האיזון בין רכיבי המבנה. לדוגמה, אם מוטציית הענבר הראשונה הגורמת להפחת מספר סיבי הזנבות פי עשירית אזי רוב הפאג'ים יווצרו עם מעט מידי זנבות ולכן יהיו לא פעילים, אולם, אם מוטציית הענבר השנייה גורעת באותו היחס את פלטת הבסיס עצמו אזי הם יאזנו אחד את השני ויווצרו פאג'ים תקינים.

רוורטאנט

בגנטיקה מיקרוביולוגית, רוורטאנט (מהמילה revert) היא מוטציה שהופכית לגנוטיפ הקודם שלה או לפנוטיפ המקורי על ידי מוטציית דיכוי או מוטציה המפצה במקום אחר בגן.
האימפריה האוסטרו-הונגרית במלחמת העולם הראשונה

מעורבות בחזיתות נוספות

בחזית המערבית לא היו מעורב הצבא האוסטרו-הונגרי למעט פלוגות ספורות שסייעו לגרמנים בצרפת ובבלגיה, בעיקר בארטילריה.
טוני רוולורי

ביוגרפיה

נולד בשם אנתוני ג'. קוויניונז (Anthony J. Quiñonez) וגדל באנהיים, קליפורניה. הוא ממוצא גואטמלי. אביו היה שחקן בצעירותו. שיחק מגיל שנתיים במספר פרסומות.
את קריירת המשחק שלו החל ב-2004, עם תפקיד ראשי בסרט הקצר "נברסקה". מאז הופיע במספר סרטים. השתתף בתפקידי אורח קטנים בסדרות הטלוויזיה "היחידה", "הפמליה", "קוראים לי ארל", "הבנים של טוסון" ו"חסרי בושה".
את התפקיד הגדול הראשון שלו קיבל ב-2014 כאשר גילם את דמותו של זירו מוסטפא בצעירותו, בסרט הדרמה הבריטי "מלון גרנד בודפשט" של הבמאי וס אנדרסון. בשנת 2017 הופיע בתפקיד משנה בסרט "ספיידרמן: השיבה הביתה", בתור פלאש תומפסון, ושיחק בקומדיה הפרועה "קח את ה-10" לצד ג'וש פק. ב-2019 חזר לגלם את דמותו של פלאש תומפסון בסרט ההמשך ספיידרמן: רחוק מהבית.
גרטרוד בינג

גרטרוד בינג (בגרמנית: Gertrud Bing;‏ 7 ביוני 1892, המבורג – 3 ביולי 1964, לונדון) הייתה היסטוריונית של האמנות ופילוסופית יהודייה גרמנייה.

חייה

בינג הייתה בתו של סוחר יהודי. ב-1912 סיימה את לימודי ההוראה ועד 1915 הייתה מורה בבית ספר יסודי.
בינג למדה פילוסופיה, פסיכולוגיה וגרמניסטיקה באוניברסיטת מינכן עד 1916 ואחרי כן פילולוגיה וגרמניסטיקה באוניברסיטת המבורג. לאחר שסיימה את עבודת הדוקטור שלה ב- 1921 אצל ארנסט קסירר החלה ב-1922 לעבוד אצל אבי ורבורג; תחילה כספרנית בהדרכתו של פריץ זקסל ומ-1924 כעוזרתו האישית של ורבורג. לאחר מותו ערכה את כתביו ב-1932. בינג עזרה להציל את ספריית ורבורג מהנאצים בהעברתה ללונדון.
בלונדון היא עזרה למהגרים אחרים. היא כיהנה כמנהלת מכון ורבורג אחרי זקסל והנרי פרנקפורט מ-1955. ב-1959 פרשה לגמלאות.
בינג עבדה במשך שנים רבות על כתיבת ביוגרפיה של ורבורג אך היא לא סיימה אותה בשל מצבה הבריאותי.